Държавен вестник, бр. 22, 2021 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  22
Подписано в София на 21 март 2019 г. и в 
Копенхаген на 9 април 2019 г. в два оригинални 
екземпляра на български, датски и английски 
език, като двата текста имат еднаква сила. В 
случай на разлика в тълкуванията меродавен 
е текстът на английски език.
За правителството на 
Република България:
Борис Димитров,
председател на Държав-
ната комисия по сигур-
ността на информацията
За правителството 
на Кралство Дания:
Ларс Финдсен,
директор на Воен-
ната разузнавателна 
служба
1368
МИНИСТЕРСТВО 
НА ВЪТРЕШНИТЕ РАБОТИ
НАРЕДБА № 8121з-239 
от 2 март 2021 г.
за реда за създаване, поддържане и водене 
на регистъра на доброволните формирования
Раздел I
Общи положения
Чл. 1. С тази наредба се уреждат редът 
за създаването, поддържането и воденето на 
регистъра на доброволните формирования, 
наричан по-нататък „регистъра“, неговото 
съдържание, както и условията и редът за:
1. съхраняване на регистъра;
2. вписване в регистъра;
3. отписване от регистъра;
4. определяне на персонален идентифика-
ционен номер на доброволеца.
Чл. 2. (1) Регистърът се води на електронен 
носител и съдържа обстоятелствата, вписани 
по силата на тази наредба.
(2) Данните и обстоятелствата, вписани 
в регистъра, се обявяват без информацията, 
представляваща лични данни по смисъла на 
чл. 4, т. 1 от Регламент (ЕС) 2016/679 на Ев-
ропейския парламент и на Съвета от 27 април 
2016 г. относно защитата на физическите лица 
във връзка с обработването на лични данни и 
относно свободното движение на такива дан-
ни и за отмяна на Директива 95/46/ЕО (Общ 
регламент относно защитата на данните) (ОВ, 
L 119/1 от 4 май 2016 г.), наричан по-нататък 
„Регламент (ЕС) 2016/679“, с изключение на 
информацията, за която със закон се изисква 
да бъде обявена.
Раздел II
Съдържание на регистъра
Чл. 3. (1) В регистъра се вписват:
1. доброволни формирования, създадени 
от кмет на община по решение на общин-
ския съвет, съгласно чл. 41, ал. 1 от Закона 
за защита при бедствия и свързаните с тях 
обстоятелства, за които с настоящата наредба 
е предвидено, че подлежат на вписване;
2. доброволни формирования, създадени 
от юридически лица за своя сметка, съгласно 
чл. 41, ал. 4 от Закона за защита при бедствия 
и свързаните с тях обстоятелства, за които с 
настоящата наредба е предвидено, че подлежат 
на вписване.
(2) Регистърът съдържа следните данни и 
обстоятелства за регистрирани доброволни 
формирования по ал. 1:
1. област;
2. наименование на община/наименование 
на юридическо лице;
3. пореден номер на доброволното фор-
мирование;
4. наименование на доброволното форми-
рование;
5. код по БУЛСТАТ/единен идентифика-
ционен код;
6. брой доброволни формирования, създа-
дени от кмета/юридическото лице;
7. стандарт за численост на доброволците за 
доброволното формирование за всяка община, 
определен с решение на Министерския съвет;
8. числеността на доброволците;
9. наличен пожарен и/или спасителен, 
и/или друг автомобил;
10. налично защитно облекло, отговарящо 
на действащите европейски стандарти;
11. собствено, бащино и фамилно име на 
доброволеца;
12. дата на раждане на доброволеца;
13. персонален идентификационен номер 
(ПИН) на доброволеца;
14. дата на регистрация на доброволеца;
15. данни за завършено обучение и/или за 
непреминаващи обучение доброволци съгласно 
разпоредбите на чл. 22 и 24 от Наредбата за 
реда за създаване и организиране на дейността 
на доброволните формирования за предотвра-
тяване или овладяване на бедствия, пожари 
и извънредни ситуации и отстраняване на 
последиците от тях, приета с ПМС № 123 от 
2012 г. (ДВ, бр. 50 от 2012 г.).
(3) Данните и обстоятелствата по ал. 2, 
т. 1 – 4 и 6 – 8 се публикуват на интернет стра-
ницата на Главна дирекция „Пожарна безопас-
ност и защита на населението“ – Министерство 
на вътрешните работи (ГДПБЗН – МВР).
(4) Всяко доброволно формирование полу-
чава номер, който се състои от: буквите „ЮЛ“ 
(за доброволно формирование, създадено от 
юридическо лице), буквения код на областта 
съгласно приложение № 1, поредния номер 
на общината съгласно приложение № 2 и 
поредния номер на вписване на добровол-
ното формирование за съответната община/
от юридическо лице за съответната община 
в регистъра.